CELEX: 62008CN0106
Language: lt
Date: 2008-03-06 00:00:00
Title: Byla C-106/08 2008 m. kovo 6 d. pareikštas ieškinys byloje Europos Bendrijų Komisija prieš Graikijos Respubliką

24.5.2008   
            
            
               LT
            
            
               Europos Sąjungos oficialusis leidinys
            
            
               C 128/23
            
         2008 m. kovo 6 d. pareikštas ieškinys byloje Europos Bendrijų Komisija prieš Graikijos Respubliką
   
   (Byla C-106/08)
   (2008/C 128/41)
   Proceso kalba: graikų
   Šalys
   
      Ieškovė: Europos Bendrijų Komisija, atstovaujama G. Zavvós ir N. Yerrell
   
      Atsakovė: Graikijos Respublika
   Ieškovės reikalavimai
   
               —
            
            
               Pripažinti, kad nepriėmusi priemonių, būtinų užtikrinti, kad nuo 2006 m. gegužės 1 d. pirmą kartą pradėtose naudoti transporto priemonėse yra registracijos aparatai pagal Reglamento (EB) Nr. 3821/85 I B priedą, ir nenumačiusi išduoti atitinkamų vairuotojų kortelių, Graikijos Respublika neįvykdė įsipareigojimų pagal Tarybos reglamento (EEB) Nr. 2135/98, iš dalies pakeisto Reglamentu (EB) Nr. 561/2006, 2 straipsnio 1 dalies a punktą ir 2 dalį.
            
         
               —
            
            
               Priteisti iš Graikijos Respublikos bylinėjimosi išlaidas.
            
         Ieškinio pagrindai ir pagrindiniai argumentai
   Reglamento 2 straipsnio 2 dalyje numatyta, kad „valstybės narės imasi būtinų priemonių užtikrinti, kad vairuotojo korteles jos galėtų pradėti išdavinėti nuo (Reglamento Nr. 561/2006) paskelbimo dienos praėjus ne daugiau kaip 21 mėnesiui“.
   Reglamentas Nr. 561/2006 Europos Sąjungos oficialiajame leidinyje paskelbtas 2006 m. balandžio 21 d., ir iš to matyti, kad reikalavimas įrengti skaitmeninius tachografus visose nuo 2006 m. gegužės 1 d. pirmą kartą Europos Sąjungoje pradėtose naudoti transporto priemonėse taikomas nuo 2006 m. gegužės 1 dienos.
   Graikijos Respublika į Komisijos pagrįstą nuomonę atsakė 2006 m. gegužės 30 d. ir nurodė, kad, atsižvelgus į galimą vėlavimą vykdant procedūrą, skaitmeninio tachografo vairuotojų kortelės bus pradėtos išdavinėti 2007 m. pabaigoje.
   Komisija padarė išvadą, kad Graikijos Respublika dar nepriėmė tokių priemonių arba bet kuriuo atveju apie jas jai nepranešė.
   Komisija Teisingumo Teismo prašo priteisti iš Graikijos Respublikos bylinėjimosi išlaidas.